
Nuo 2016 rugpjūčio 1 d. keičiasi Leidimų įsigyti gazolių, skirtų naudoti žemės ūkyje, išdavimo tvarka


Esminės naujovės:
1. Nereikės teikti prašymų.
[bookmark: _GoBack]Leidimai su apskaičiuotu gazolių kiekiu bus parengti automatiniu būdu pagal VMI turimą informaciją.
2. Nereikės vykti į VMI atsiimti leidimo.
Leidimai nebus pasirašomi VMI, todėl juos galėsite atsispausdinti savarankiškai, prisijungę prie Mano VMI adresu www.vmi.lt/manovmi. Jeigu neturėsite galimybės leidimą atsispausdinti savarankiškai, kreipkitės į teritorinį VMI padalinį. 
3. Gazolių tiekėjui turėsite pateikti:
· asmens tapatybę patvirtinantį dokumentą;
· atsispausdintą leidimą;
· įgaliojimą, jeigu gazolių norės įsigyti įgaliotas asmuo.
4. Nebus privalomo gazolių apskaitos lentelės pildymo.

	Informaciją apie gazolių likutį galėsite matyti Mano VMI ar e. VMI mobiliojoje aplikacijoje arba galėsite sužinoti iš tiekėjo (degalinėje) ar paskambinę trumpuoju numeriu 1882.
Jeigu norėsite savarankiškai fiksuoti kiekvieno gazolių įsigijimo duomenis, popierinį apskaitos lentelės blanką galėsite atsispausdinti Mano VMI arba galite naudoti iki 2016 m. rugpjūčio 1 d. VMI Jums įteiktą blanką.



Primename, kad konsultacijos telefonu mokesčių klausimais teikiamos trumpuoju numeriu 1882 arba +370 5 255 3190. Už skambučius mokama nustatytu tarifu. Darbo laikas: I—IV 8.00—17.00 val., V 8.00—16.00 val.

